ai4bharat/Pralekha huggingface dataset:
નાગરિક ઉડ્ડયન મંત્રાલય
લાઇફલાઇન ઉડાનના વિમાનો દ્વારા 7 એપ્રિલ સુધીમાં દેશભરમાં 39 ટનથી વધુ તબીબી ચીજોનો પૂરવઠો પહોંચાડવામાં આવ્યો
લાઇફલાઇન ઉડાન પોર્ટલથી હિતધારકો સ્થાનિક આવશ્યક ચીજવસ્તુઓના વાયુ માર્ગે પરિવહનનું આયોજન અને ટ્રેકિંગ કરી શકે છે
લાઇફલાઇન ઉડાન વિમાનો દ્વારા 7 એપ્રિલ 2020 સુધીમાં સમગ્ર દેશમાં 39.3 ટન તબીબી ચીજવસ્તુઓનો પૂરવઠો પહોંચાડવામાં આવ્યો છે. કોવિડ-19ના કારણે લૉકડાઉન દરમિયાન આ વિમાનોમાં કુલ 240 ટન માલસામાનનું પરિવહન કરવામાં આવ્યું છે. અત્યાર સુધીમાં 161 ફ્લાઇટ્સ લાઇફલાઇન ઉડાન અંતર્ગત ચલાવવામાં આવી છે જેણે 1,41,080 કિમી અંતર કાપ્યું છે. આમાંથી, 99 ફ્લાઇટનું પરિચાલન એર ઇન્ડિયા અને અલાયન્સ એર દ્વારા કરવામાં આવ્યું છે જ્યારે 54 વિમાનો ભારતીય વાયુ સેના દ્વારા ઉડાવવામાં આવ્યા હતા. આંતરરાષ્ટ્રીય રૂટ પર 07 એપ્રિલ 2020ના રોજ એર ઇન્ડિયાની ફ્લાઇટ હોંગકોંગથી 6.14 ટન તબીબી ઉપકરણોનો જથ્થો લઇને આવી હતી અને વધુ, 8.85 ટન પૂરવઠો એર ઇન્ડિયા દ્વારા કોલંબો ખાતેથી ઉપાડવામાં આવ્યો હતો.
લાઇફલાઇન ઉડાનના વિમાનો અંગે દૈનિક અપડેટ્સ તબીબી એર કાર્ગો સંબંધિત લાઇફલાઇન ઉડાનની સમર્પિત વેબસાઇટ પર તસવીરો સાથે ઉપલબ્ધ છે. આ લિંક https://esahaj.gov.in/lifeline_udan પર ઉપલબ્ધ છે. ફ્લાઇટ્સ અને તેના કન્સાઇન્મેન્ટ્સની વિગતો વિવિધ એજન્સીઓ અને સરકારી સંસ્થાઓ દ્વારા સતત અપડેટ કરવામાં આવે છે જેથી પોર્ટલ પરથી વિવિધ માહિતીનું સંકલન અને એકત્રીકરણ કરીને અસરકારક રીતે તેનું પૂર્વાયોજન થઇ શકે છે. યુઝરને સામનો કરવા પડતા કોઇપણ પડકારોના આધારે આ પોર્ટલ અપડેટ કરવામાં આવે છે અને સુધારો કરવામાં આવે છે જેથી જરૂરિયાતને અનુકૂળ બનાવી શકાય અને બહેતર સેવાનો હેતુ સિદ્ધ થાય.
|
|
તારીખ
|
|
એર ઇન્ડિયા
|
|
અલાયન્સ
|
|
IAF
|
|
ઇન્ડિગો
|
|
સ્પાઇસજેટ
|
|
કુલ ફ્લાઇટ્સ
|
|
07.4.2020
|
|
04
|
|
02
|
|
03
|
|
--
|
|
--
|
|
09
એર ઇન્ડિયા અને ભારતીય વાયુ સેનાએ જમ્મુ અને કાશ્મીર, લદ્દાખ, પૂર્વોત્તર અને અન્ય ટાપુ પ્રદેશો માટે પ્રાથમિક ધોરણે જોડાણ કર્યું છે.
સ્થાનિક કાર્ગો આપરેટર્સ : બ્લુ ડાર્ટ, સ્પાઇસજેટ અને ઇન્ડિગો વ્યાપારી ધોરણે કાર્ગો વિમાનોનું પરિચાલન કરી રહ્યા છે. સ્પાઇસજેટ દ્વારા 24 માર્ચથી 7 એપ્રિલ 2020 સુધીમાં 203 કાર્ગો વિમાનો ચલાવીને 2,77,080 કિમીનું અંતર કાપવામાં આવ્યું છે અને 1647.59 ટન માલસામાનનું પરિવહન કરવામાં આવ્યું છે. આમાંથી 55 આંતરરાષ્ટ્રીય કાર્ગો ફ્લાઇટ્સ હતી. બ્લુ ડાર્ટ દ્વારા 25 માર્ચથી 7 એપ્રિલ 2020 દરમિયાન 64 સ્થાનિક ઉડાન દ્વારા 62,245 કિમી અંતર કાપવામાં આવ્યું છે અને 951.73 ટન માલસામાનનું પરિવહન કરવામાં આવ્યું છે. ઇન્ડિગો દ્વારા 3 અને 4 એપ્રિલ 2020ના રોજ કુલ 8 કાર્ગો વિમાન ઉડાવવામાં આવ્યા હતા જેમાં કુલ 6103 કિમીનું અંતર કાપીને 3.14 ટન માલસામાનનું પરિવહન કરવામાં આવ્યું હતું.
સ્પાઇસજેટ દ્વારા સ્થાનિક કાર્ગો ફ્લાઇટ્સનું પરિચાલન 
|
|
તારીખ
|
|
ફ્લાઇટ્સની સંખ્યા
|
|
ટન વજન
|
|
કિલોમીટર
|
|
07-04-2020
|
|
12
|
|
96.89
|
|
13,634
- સ્પાઇસજેટ દ્વારા આંતરરાષ્ટ્રીય કાર્ગો ફ્લાઇટ્સનું પરિચાલન 
|
|
તારીખ
|
|
ફ્લાઇટ્સની સંખ્યા
|
|
ટન વજન
|
|
કિલોમીટર
|
|
07-04-2020
|
|
2
|
|
20.57
|
|
5,236
બ્લુ ડાર્ટ દ્વારા માલસામાનનું પરિવહન 
|
|
તારીખ
|
|
ફ્લાઇટ્સની સંખ્યા
|
|
ટન વજન
|
|
કિલોમીટર
|
|
07-04-2020
|
|
6
|
|
89.600
|
|
7131.30
(
ખાદ્ય પ્રસંસ્કરણ ઉદ્યોગ મંત્રાલય
પ્રોડક્શન લિંક્ડ ઇન્સેન્ટિવ સ્કીમ
10,900 કરોડ રૂપિયાના ખર્ચ સાથે ભારતની ઉત્પાદન ક્ષમતા વધારવા અને નિકાસ વધારવા માટે "આત્મનિર્ભર ભારત અભિયાન" ના ભાગ રૂપે મંત્રાલય દ્વારા ફૂડ પ્રોસેસિંગ ઉદ્યોગ  માટે ઉત્પાદન લિંક્ડ પ્રોત્સાહક યોજના ઘડવામાં આવી છે. યોજનામાં ત્રણ વ્યાપક ઘટકો છે. પ્રથમ ઘટક ચાર મુખ્ય ખાદ્ય ઉત્પાદનોના સેગમેન્ટના ઉત્પાદનને પ્રોત્સાહન આપવા સાથે સંબંધિત છે. રાંધવા માટે તૈયાર/ખાવા માટે તૈયાર  જેમાં બાજરી આધારિત ખોરાક, પ્રોસેસ્ડ ફળો અને શાકભાજી, દરિયાઈ ઉત્પાદનો અને મોઝેરેલા ચીઝનો સમાવેશ થાય છે. બીજા ઘટકનો હેતુ મફત શ્રેણી - ઇંડા, મરઘાંનું માંસ અને ઇંડા ઉત્પાદનો સહિત ઉપરોક્ત તમામ ચાર ખાદ્ય ઉત્પાદનોના સેગમેન્ટમાં એસએમઈના નવીન/ઓર્ગેનિક ઉત્પાદનોને પ્રોત્સાહન આપવાનો છે. ત્રીજો ઘટક મજબૂત ભારતીય બ્રાન્ડ્સના ઉદભવને પ્રોત્સાહન આપવા માટે વિદેશમાં બ્રાન્ડિંગ અને માર્કેટિંગ માટે સમર્થન સાથે સંબંધિત છે.
યોજનાની માર્ગદર્શિકા 2જી મે, 2021 ના રોજ સૂચિત કરવામાં આવી હતી અને 2જી મે, 2021 ના રોજ યોજના હેઠળ અરજીઓ આમંત્રિત કરવા માટે EoI જારી કરવામાં આવ્યો હતો જેમાં અરજી કરવાની અંતિમ તારીખ 24મી જૂન, 2021 હતી. શ્રેણી-I હેઠળ કુલ 60 અરજદારો, 12 અરજદારો કેટેગરી-II અને કેટેગરી-III હેઠળના 71 અરજદારોની તાજેતરમાં પસંદગી કરવામાં આવી છે.
આ માહિતી ફૂડ પ્રોસેસિંગ ઉદ્યોગ મંત્રાલયના રાજ્ય મંત્રી શ્રી પ્રહલાદ સિંહ પટેલે આજે રાજ્યસભામાં એક લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 232
નાગરિક ઉડ્ડયન મંત્રાલય
ઘરેલુ જાળવણી, સમારકામ અને ઓવરહોલ  સેવાઓ માટે GST 18%થી ઘટાડીને 5% કરવામાં આવ્યો
પ્રિ-કોવિડ નાણાકીય વર્ષ માં વહન કરાયેલ મુસાફરોની સરેરાશ સંખ્યા દરરોજ લગભગ 4 લાખ હતી. 6મી માર્ચ 2022ના રોજ, ભારતમાં સ્થાનિક એરલાઈન્સે લગભગ 3.7 લાખ મુસાફરોને વહન કર્યા હતા. દૈનિક હવાઈ મુસાફરોની સંખ્યા થોડા મહિનામાં પ્રી-COVID સ્તરને પાર કરી શકે છે.
સરકારે ભવિષ્યમાં ઉડ્ડયન ક્ષેત્રની વધતી માંગને પહોંચી વળવા માટે ઘણા પગલાં લીધાં છે, જેમાંથી કેટલાકમાં નીચેનાનો સમાવેશ થાય છે:
 AAI એ આગામી પાંચ વર્ષમાં આશરે રૂ. 25,000 કરોડના અંદાજિત મૂડી ખર્ચ સાથે નવા અને હાલના એરપોર્ટનો વિકાસ હાથ ધર્યો છે. આમાં નવા ટર્મિનલ્સનું બાંધકામ, હાલના ટર્મિનલ્સનું વિસ્તરણ અને ફેરફાર, હાલના રનવે, એપ્રોન્સ, એરપોર્ટ નેવિગેશન સર્વિસીસ  ઈન્ફ્રાસ્ટ્રક્ચર, કંટ્રોલ ટાવર અને ટેકનિકલ બ્લોક વગેરેનું વિસ્તરણ અને/અથવા મજબૂતીકરણનો સમાવેશ થાય છે.
 દિલ્હી, હૈદરાબાદ અને બેંગલુરુ ખાતેના પબ્લિક પ્રાઈવેટ પાર્ટનરશીપ  એરપોર્ટ 2025 સુધીમાં લગભગ રૂ. 30,000 કરોડના મોટા વિસ્તરણ પ્રોજેક્ટો હાથ ધરી રહ્યા છે. વધુમાં PPP મોડ હેઠળ સમગ્ર દેશમાં નવા ગ્રીનફિલ્ડ એરપોર્ટના વિકાસમાં રોકાણ માટે રૂ. 36,000 કરોડનું આયોજન કરવામાં આવ્યું છે.
 ભારત સરકારે સમગ્ર દેશમાં 21 ગ્રીનફિલ્ડ એરપોર્ટ સ્થાપવા માટે 'સૈદ્ધાંતિક' મંજૂરી આપી છે. અત્યાર સુધીમાં, મહારાષ્ટ્રમાં સિંધુદુર્ગ અને શિરડી, પશ્ચિમ બંગાળમાં દુર્ગાપુર, સિક્કિમમાં પાક્યોંગ, કેરળમાં કન્નુર, આંધ્ર પ્રદેશમાં ઓરવાકલ, કર્ણાટકમાં કાલબુર્ગી અને ઉત્તર પ્રદેશમાં કુશીનગર એમ આઠ ગ્રીનફિલ્ડ એરપોર્ટ કાર્યરત થયા છે.
 પ્રાદેશિક કનેક્ટિવિટી સ્કીમ  - ઉડે દેશ કા આમ નાગરિક  હેઠળ, 31 જાન્યુઆરી 2022 સુધીમાં 65 એરપોર્ટ ને જોડતા 403 રૂટ કાર્યરત કરવામાં આવ્યા છે.
 ઘરેલુ જાળવણી, સમારકામ અને ઓવરહોલ  સેવાઓ માટે ગુડ્સ એન્ડ સર્વિસ ટેક્સ  દર 18%થી ઘટાડીને 5% કરવામાં આવ્યો છે.
 એરક્રાફ્ટ લીઝિંગ અને ફાઇનાન્સિંગ માટે અનુકૂળ વાતાવરણ સક્ષમ કરવામાં આવ્યું છે.
 ભારતીય હવાઈ મથકો પર એર નેવિગેશન ઈન્ફ્રાસ્ટ્રક્ચરમાં સુધારો કરવામાં આવી રહ્યો છે.
એવિએશન ટર્બાઇન ફ્યુઅલ  પર વેલ્યુ એડેડ ટેક્સ  ઘટાડવાનો મુદ્દો રાજ્યો અને કેન્દ્રશાસિત પ્રદેશો સાથે ઉઠાવવામાં આવ્યો છે. નીચેના 11 રાજ્યો/કેન્દ્રશાસિત પ્રદેશોએ એટીએફ પરનો વેટ ઘટાડીને 5%થી નીચે કર્યો છે:
આંદામાન અને નિકોબાર ટાપુઓ, દાદરા અને નગર હવેલી અને દમણ અને દીવ, ગુજરાત, હરિયાણા, હિમાચલ પ્રદેશ, જમ્મુ અને કાશ્મીર, લદ્દાખ, મધ્ય પ્રદેશ, ત્રિપુરા, ઉત્તર પ્રદેશ અને ઉત્તરાખંડ.
આ માહિતી નાગરિક ઉડ્ડયન મંત્રાલયના રાજ્ય મંત્રી  વી.કે. સિંહ નિવૃત્ત) એ આજે રાજ્યસભામાં એક પ્રશ્નના લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 220
ગૃહ મંત્રાલય
44 વ્યક્તિઓને જીવન રક્ષા પદક પુરસ્કાર 2017 એનાયત કરાયા
ગુજરાતના શ્રી શેખ સલીમ ગફુરની ઉત્તમ જીવન રક્ષા પદક માટે પસંદગી
નવી દિલ્હી, 24-01-2017
ભારતના રાષ્ટ્રપતિએ જીવન રક્ષા પદક શ્રૃંખલા પુરસ્કાર-2017, 44 વ્યક્તિઓને એનાયત કરવા માટે મંજૂરી આપી દીધી છે. જેમાં 7 વ્યક્તિને સર્વોત્તમ જીવન રક્ષા પદક, 13 વ્યક્તિને ઉત્તમ જીવન રક્ષા પદક અને 24 વ્યક્તિની જીવન રક્ષા પદક માટે પસંદ કરવામાં આવી છે. તેમાં 7 પુરસ્કાર મરણોપરાંત છે.
ગુજરાતના શ્રી શેખ સલીમ ગફૂરની ઉત્તમ જીવન રક્ષા પદક માટે પસંદગી કરવામાં આવી છે.
અન્ય વ્યક્તિઓનું જીવન બચાવવા માટે ઉત્કૃષ્ટ માનવીય કાર્ય કરનાર વ્યક્તિઓની જીવન રક્ષા પુરસ્કાર માટે પસંદગી કરવામાં આવે છે. પુરસ્કાર ત્રણ શ્રેણીમાં આપવામાં આવે છે, સર્વોત્તમ જીવન રક્ષા પદક, ઉત્તમ જીવન રક્ષા પદક અને જીવન રક્ષા પદક. કોઈપણ ક્ષેત્રના પુરૂષ અને મહિલા બંને આ પદક માટે યોગ્યતા ધરાવે છે.
પુરસ્કાર તરીકે પદક, ગૃહમંત્રી દ્વારા હસ્તાક્ષર કરેલું પ્રમાણપત્ર અને રોકડ પુરસ્કાર આપવામાં આવે છે. આ પુરસ્કાર વ્યક્તિ જે રાજ્યની હોય તે રાજ્યની સરકાર દ્વારા પુરસ્કાર પ્રાપ્તકર્તાને પ્રસ્તુત કરવામાં આવે છે.
J.Khunt/GP
(Visitor Counter : 115
પ્રધાનમંત્રીનું કાર્યાલય
18મી ભારત-આસિયાન શિખર મંત્રણામાં પ્રધાનમંત્રી સહ અધ્યક્ષ રહેશે
આસિયાન ના વર્તમાન અધ્યક્ષ બ્રુનેઈના મહામહિમ સુલતાન હાજી હસાનલ બોલકિયાહના આમંત્રણ સાથે પ્રધાનમંત્રી શ્રી નરેન્દ્ર મોદીએ આજે 18મી ભારત-આસિયાન શિખરમાં ભાગ લીધો હતો. આ શિખર વર્ચ્યુઅલી યોજાઈ હતી જેમાં આસિયાન દેશોના સદસ્ય રાષ્ટ્રોના આગેવાનોએ ભાગ લીધો હતો.
ભારત-આસિયાન ભાગીદારીના 30મા વર્ષની સિદ્ધિનું આકર્ષણ એ રહ્યું હતું કે આગેવાનોએ 2022ના વર્ષને ભારત-આસિયાન મિત્રતાનું વર્ષ જાહેર કર્યું હતું. પ્રધાનમંત્રી શ્રી નરેન્દ્ર મોદીએ ભારતની એક્ટ ઈસ્ટ પોલિસીમાં અને વ્યાપક ઈન્ડો-પેસિફિક વિઝન માટે ભારતના વિઝનમાં આસિયાનની કેન્દ્રીયતાને રેખાંકિત કરી હતી. ઈન્ડો-પેસિફિક  અને ભારતના ઈન્ડો-પેસિફિક મહાસાગર પહેલ  માટે આસિયાન આઉટલુક  વચ્ચેની એકસૂત્રતાના આધારે પ્રધાનમંત્રી અને આસિયાન નેતાઓએ પ્રાંતમાં શાંતિ, સ્થિરતા અને સમૃદ્ધિ માટે સહકાર પર ભારત-આસિયાન સંયુક્ત નિવેદનને સ્વીકારવાનું સ્વાગત કર્યું હતું.
કોવિડ19 અંગે પ્રધાનમંત્રીએ આ મહામારી સામે લડત આપવા માટે દેશમાં ભારતે હાથ ધરેલા પ્રયાસોનો ઉલ્લેખ કર્યો હતો અને આ મામલે આસિયાનના દેશોની પહેલમાં પોતાના સહકારનો પુનરોચ્ચાર કર્યો હતો. મ્યાનમાર માટે આસિયાનની માનવતાવાદી પહેલ માટે ભારતે 200,000 અમેરિકી ડોલરની કિંમતની સબીબી સહાયનું યોગદાન આપ્યું હતું અને આસિયાનના કોવિડ-19 રિસ્પોન્સ ફંડમાં એક અબજ અમેરિકી ડોલરની સહાય કરી હતી.
ફિઝિકલ, ડિજિટલ અને પ્રજાથી પ્રજાના વ્યાપક જોડાણ માટે ભારત-આસિયન સંપર્કને વેગ આપવા માટે આગેવાનોએ પોતાના વિચારો પ્રગટ કર્યા હતા. ભારત-આસિયાન સાંસ્કૃતિક જોડાણને વધુ મજબૂત બનાવવા માટે પ્રધાનમંત્રીએ આસિયાન કલ્ચર હેરિટેજ લિસ્ટની સ્થાપના કરવામાં ભારતના સહકારની જાહેરાત કરી હતી. વેપાર અને રોકાણ અંગે પ્રધાનમંત્રીએ કોવિડ બાદના અર્થતંત્રને ફરીથી બેઠું કરવા માટે પુરવઠા ચેઇનના વૈવિધ્યકરણ અને સ્થિતિસ્થાકતાના મહત્વને રેખાંકિત કર્યું હતું તથા આ મામલે ભારત-આસિયાન એફટીએમાં સુધારાની જરૂરિયાત પર ભાર મૂકયો હતો.
આસિયાનના આગેવાનોએ ખાસ કરીને કોવિડ-19ની મહામારી દરમિયાન વેક્સિનનો પુરવઠો પૂરો પાડવામાં પ્રદેશમાં મહત્વપૂર્ણ ભાગીદારી તરીકે ભારતની ભૂમિકાની પ્રશંસા કરી હતી. તેમણે આસિયાનને ઇન્ડો-પેસિફિકમાં ભારતના સહકારને પણ આવકાર્યો હતો અને સંયુક્ત નિવેદન મારફતે ભારત-આસિયાનના મહાન સહકાર અંગે આતુરતા વ્યક્ત કરી હતી.
મંત્રણામાં દક્ષિણ ચીની સમુદ્ર તથા ત્રાસવાદ સહિતના સામાન્ય હિત અને ચિંતાને લગતા પ્રાદેશિક અને આંતરરાષ્ટ્રીય મુદ્દાઓને પણ આવરી લેવાયા હતાં. બંને પક્ષોએ આંતરરાષ્ટ્રીય કાયદાઓ, ખાસ કરીને યુએનસીએલઓએસના અનુપાલનના માધ્યમથી પ્રદેશમાં નિયમ આધારિત શાસનને પ્રોત્સાહન આપવાના મહત્વની નોંધ લીધી હતી. નેતાઓએ દક્ષિણ ચીની સમુદ્રમાં શાંતિ, સ્થિરતા, સલામતી અને સુરક્ષાની જાળવણી અને તેને પ્રોત્સાહન આપવાના મહત્વનો પુનરોચ્ચાર કરવા ઉપરાંત નેવિગેશન અને ઓવરફ્લાઈટની સ્વતંત્રતા સુનિશ્ચિત કરવાની પ્રતિબદ્ધતા વ્યક્ત કરી હતી.
ભારત અને આસિઆન મજબૂત, ઉંડું અને બહુવિધ સંબંધો ધરાવે છે અને 18મી ઈન્ડિયા-આસિયાન સમિટે તેમના આ સંબંધોના વિવિધ પાસાંની સમીક્ષાની તક ઉપલબ્ધ બનાવવા ઉપરાંત ઈન્ડિયા-આસિયાન સ્ટ્રેટેજીક ભાગીદારીના ભાવિને સર્વોચ્ચ સ્તરે નવી દિશા પૂરી પાડી છે.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ ગૂગલના CEO સુંદર પિચાઇ સાથે વાર્તાલાપ કર્યો
ગૂગલના CEOએ ભારતમાં મહામારી સામેની લડાઇમાં પ્રધાનમંત્રીના નેતૃત્વની પ્રશંસા કરી
ગૂગલના CEOએ પ્રધાનમંત્રીને ભારતમાં મોટાપાયે ગૂગલ દ્વારા રોકાણની યોજનાની વિગતો આપી
ટેકનોલોજીથી ખેડૂતોને ખૂબ મોટો ફાયદો થયો છે: કૃષિ ક્ષેત્ર માટે AIમાં ખૂબ જ સંભાવનાઓ છે: પ્રધાનમંત્રી
ઑનલાઇન શિક્ષણની શક્યતાનું વિસ્તરણ કરવા અને પ્રાદેશિક ભાષાઓમાં ટેકનોલોજીની પહોંચ વધારવા અંગે ચર્ચા કરી
પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી ગૂગલના CEO શ્રી સુંદર પિચાઇ સાથે વાર્તાલાપ કર્યો હતો.
કોવિડ-19 અંગે લોકોમાં જાગૃતિ ફેલાવવા અને ભરોસાપાત્ર માહિતીનો પ્રસાર કરવા માટે મદદરૂપ થવા ગૂગલ દ્વારા કરવામાં આવેલા વિવિધ પ્રયાસો અંગે શ્રી પિચાઇએ પ્રધાનમંત્રીને માહિતી આપી હતી. તેમણે જણાવ્યું હતું કે, પ્રધાનમંત્રીએ લૉકડાઉન લાગુ કરવાનું જે પગલું લીધું તેનાથી ભારતમાં આ મહામારી સામેની લડાઇનો એક મજબૂત પાયો નાંખી શકાયો છે. ખોટી માહિતીનો પ્રસાર રોકવા માટે અને જરૂરી સાચવેતી અંગે સાચી માહિતી લોકો સુધી પહોંચાડવા માટે ગૂગલે જે પ્રકારે સક્રિયતાપૂર્ણ ભૂમિકા નિભાવી તે બદલ પ્રધાનમંત્રીએ આ પ્રયાસોની પ્રશંસા કરી હતી. તેમણે આરોગ્ય સંભાળ સેવાઓ પૂરી પાડવા માટે ટેકનોલોજીના હજી પણ વધુ ઉપયોગ અંગે ચર્ચા કરી હતી.
પ્રધાનમંત્રીએ જણાવ્યું હતું કે, ભારતીયો ખૂબ જ ઝડપથી ટેકનોલોજી સાથે અનુકૂલન સાધી રહ્યા છે અને તેને અપનાવી રહ્યા છે. તેમણે ટેકનોલોજીનો લાભ ઉઠાવી રહેલા ખેડૂતો અંગે વાત કરી હતી અને કૃષિ ક્ષેત્રમાં AIની ખૂબ જ વ્યાપક રેન્જમાં લાભોની સંભાવનાઓ અંગે પણ ચર્ચા કરી હતી. પ્રધાનમંત્રીએ વર્ચ્યુઅલ લેબ્સની વિચારનું પણ અન્વેષણ કર્યું હતું જેનો ઉપયોગ વિદ્યાર્થીઓ તેમજ ખેડૂતો કરી શકે છે. સુંદર પિચાઇએ ભારતમાં ગૂગલ દ્વારા શરૂ કરવામાં આવી રહેલી નવી પ્રોડક્ટ્સ અને પહેલો અંગે પ્રધાનમંત્રીને માહિતગાર કર્યા હતા. તેમણે બેંગલુરુમાં AI રિસર્ચ લેબ શરૂ કરવાનો ઉલ્લેખ કર્યો હતો અને ગૂગલના, પૂરનું પૂર્વાનુમાન કરવાના પ્રયાસોથી થતા લાભો પર પ્રકાશ પાડ્યો હતો.
ભારતમાં ગૂગલ દ્વારા ખૂબ જ મોટાપાયે રોકાણ અને વિકાસની વ્યૂહાત્મક ભાગીદારીઓ વિશે પણ પ્રધાનમંત્રીને માહિતગાર કરવામાં આવ્યા હતા. પ્રધાનમંત્રીએ ટિપ્પણી કરી હતી કે, ભારત દુનિયામાં સૌથી મુક્ત અને ખુલ્લા અર્થતંત્રોમાંથી એક છે. તેમણે તાજેતરમાં કૃષિ ક્ષેત્રમાં સુધારા લાવવા માટે સરકાર દ્વારા લેવામાં આવેલા કેટલાંક પગલાં અંગે તેમજ નવી નોકરીઓનું સર્જન કરવા માટે હાથ ધરવામાં આવેલા અભિયાન અંગે ચર્ચા કરી હતી. તેમણે પુનઃકૌશલ્યના મહત્વ પર પણ પ્રકાશ પાડ્યો હતો.
પ્રધાનમંત્રીએ ડેટા સુરક્ષા અને ગોપનીયતા સંબંધિત ચિંતાઓ અંગે પણ ચર્ચા કરી હતી. તેમણે જણાવ્યું હતું કે, લોકોમાં રહેલા વિશ્વાસના અભાવની ખાઇ પુરવા માટે ટેક કંપનીઓએ પોતાની રીતે તમામ પ્રયાસો કરવાની જરૂર છે. તેમણે સાઇબર ક્રાઇમ અને સાઇબર હુમલાઓના જોખમો અંગે પણ ચર્ચા કરી હતી. બંને મહાનુભવો વચ્ચે થયેલા વાર્તાલાપમાં ચર્ચાયેલા અન્ય મુદ્દામાં, ઑનલાઇન શિક્ષણની શક્યતાઓનું વિસ્તરણ કરવા માટે ટેકનોલોજી આધારિત ઉકેલો, પ્રાદેશિક ભાષાઓમાં ટેકનોલોજીની પહોંચ, રમતગમત ક્ષેત્રે સ્ટેડિયમમાં બેસીને રમત જોતા હોઇએ તેવો અનુભવ પ્રદાન કરવા માટે AR/VRનો ઉપયોગ અને ડિજિટલ ચુકવણીઓના ક્ષેત્રમાં પ્રગતી વગેરે પણ સામેલ હતા.
DS/GP/BT
(
પ્રધાનમંત્રીનું કાર્યાલય
પ્રધાનમંત્રીએ ડૉ. શ્યામા પ્રસાદ મુખરજીને તેમની પુણ્યતિથી પર શ્રદ્ધાંજલિ પાઠવી
પ્રધાનમંત્રી શ્રી નરેન્દ્ર મોદીએ ડૉ. શ્યામા પ્રસાદ મુખરજીને તેમની પુણ્યતિથિ પર શ્રદ્ધાંજલિ આપી છે. પ્રધાનંમત્રીએ કહ્યું કે, “માં ભારતીના મહાન સપૂત ડૉ. શ્યામાપ્રસાદ મુખજીને તેમની પુણ્યતિથિ પર શત-શત નમન.”
GP/DS
(
પ્રધાનમંત્રીનું કાર્યાલય
પ્રધાનમંત્રીએ પ્રોફેસર એમ. એસ. નરસિંહનના નિધન અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ પ્રોફેસર એમ. એસ. નરસિંહનના નિધન અંગે દુઃખ વ્યક્ત કર્યું હતું.
પ્રધાનમંત્રીએ એક ટ્વીટમાં કહ્યું હતું,
“પ્રોફેસર એમ. એસ. નરસિંહનને તેમના ઉદાહરણીય ગણિતજ્ઞ તરીકે યાદ કરવામાં આવશે, જેમણે વિશ્વસ્તરે અસાધારણ પ્રભાવ સર્જ્યો હતો. તેમણે ગણિતથી પણ વિશેષ પોતાના કાર્યને સિમાચિહ્નરૂપ બનાવ્યું હતું. તેમના નિધનથી દુઃખી છું. તેમના પરિવાર અને મિત્રોને સાંત્વના. ઓમ શાંતિ.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ રાજયોગીની દાદી જાનકીજીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ બ્રહ્માકુમારીના અધ્યક્ષા રાજયોગીની દાદી જાનકીજીના નિધન પર શોક વ્યક્ત કર્યો હતો.
પ્રધાનમંત્રીએ જણાવ્યું હતું, “બ્રહ્માકુમારીના અધ્યક્ષા રાજયોગીની દાદી જાનકીજીએ કર્તવ્ય પરાયણતા સાથે સમાજની સેવા કરી હતી. તેમણે અન્ય લોકોના જીવનમાં સકારાત્મક પરિવર્તન લાવવાનો પ્રયાસ કર્યો હતો. મહિલા સશક્તીકરણ માટેના તેમના પ્રયાસો નોંધપાત્ર હતા. દુઃખની આ ક્ષણમાં મારી સંવેદના તેમના અગણિત અનુયાયીઓ સાથે છે. ઓમ શાંતિ.”
GP/RP
(
પ્રધાનમંત્રીનું કાર્યાલય
પ્રધાનમંત્રીએ નેતાજી સુભાષ ચંદ્ર બોઝને તેમની જયંતી પર નમન કર્યા
પ્રધાનમંત્રી શ્રી નરેન્દ્ર મોદીએ નેતાજી સુભાષ ચંદ્ર બોઝને તેમની જયંતી પર શ્રદ્ધાંજલિ આપી છે.
એક ટ્વિટમાં, પ્રધાનમંત્રી કહ્યું;
"તમામ દેશવાસિઓને પરાક્રમ દિવસની ખૂબજ શુભકામનાઓ
નેતાજી સુભાષચંદ્ર બોસની 125મી જયંતી પર તેમને મારી આદરપૂર્ણ શ્રધ્ધાંજલિ.
હું નેતાજી સુભાષ ચંદ્ર બોઝને તેમની જયંતી પર નમન કરું છું. દરેક ભારતીયને આપણા રાષ્ટ્ર માટે તેમના અમૂલ્ય યોગદાન પર ગર્વ છે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કેન્દ્રીય આરોગ્ય મંત્રાલયે કોવિડ-19ના કેસોના વ્યવસ્થાપન માટે સુધારા સાથે નવા તબીબી વ્યવસ્થાપન પ્રોટોકોલ બહાર પાડ્યા
નવા પ્રોટોકોલમાં સામાન્યથી ગંભીર કેસોના વ્યવસ્થાપન માટે મિથાઇલપ્રેડ્નિસોલોનના વિકલ્પ તરીકે ડેક્સામેથાસોનના ઉપયોગનો ઉલ્લેખ કરાયો
કોવિડ-19 અંગેના જ્ઞાનમાં વૃદ્ધિ કરવાની દિશામાં ગતિ તેજ કરવા સાથે, જેમાં ખાસ કરીને અસરકારક દવાઓ પર ઝડપથી જાણકારી મેળવવાની સાથે કેન્દ્રીય આરોગ્ય અને પરિવાર કલ્યાણ મંત્રાલયે આજે કોવિડ-19ના કેસોના વ્યવસ્થાપન માટે અપડેટ કરેલા તબીબી વ્યવસ્થાપન પ્રોટોકોલ બહાર પાડ્યા છે. અપડેટ કરેલા પ્રોટોકોલમાં સામાન્યથી ગંભીર કેસોના વ્યવસ્થાપન માટે મિથાઇલપ્રેડ્નિસોલોનના વિકલ્પ તરીકે ડેક્સામેથાસોનના ઉપયોગનો ઉલ્લેખ કરવામાં આવ્યો છે. તાજેતરમાં પ્રાપ્ત થયેલા પુરાવાને ધ્યાનમાં રાખીને અને નિષ્ણાતો સાથે વિચારવિમર્શ કર્યા પછી આ ફેરફાર કરવામાં આવ્યો છે.
ડેક્સામેથાસોનને કોર્ટીકોસ્ટેરોઇડ દવા છે જેનો ઉપયોગ તેની એન્ટી-ઇન્ફ્લેમેટરી અને ઇમ્યુનોસપ્રેસમેન્ટ અસરના કારણે વ્યાપક રેન્જની પરિસ્થિતિઓમાં કરવામાં આવે છે. આ દવાનું કોવિડ-19ના હોસ્પિટલમાં દાખલ કરવામાં આવેલા દર્દી પર રિકવરી તબીબી પરીક્ષણ દરમિયાન ટેસ્ટિંગ કરવામાં આવ્યું છે અને તેમાં જાણવા મળ્યું હતું કે, તબીબી રીતે ગંભીર સ્થિતિ ધરાવતા દર્દીઓમાં તેની લાભદાયક અસર જોવા મળી છે અને તેનાથી વેન્ટિલેટર પર રાખવામાં આવેલા એક તૃત્યાંશ દર્દીઓમાં મૃત્યુદર પણ ઘટેલો જોવા મળ્યો છે. આ ઉપરાંત, ઓક્સિજન થેરાપી પર રાખવામાં આવેલા દર્દીઓમાં મૃત્યુદર ઘટીને દર પાંચમાંથી એક નોંધાયો હતો. આ દવા આવશ્યક દવાઓની રાષ્ટ્રીય યાદી માં પણ સમાવિષ્ટ છે અને વ્યાપક રીતે ઉપલબ્ધ છે.
કેન્દ્રીય આરોગ્ય સચિવ સુશ્રી પ્રિતિ સુદાને તમામ રાજ્યો/ કેન્દ્ર શાસિત પ્રદેશોને અપડેટ કરેલા પ્રોટોકોલ અને સંસ્થાકીય સ્તરે પણ ડેક્સામેથાસોનના ઉપયોગ અને ઉપલબ્ધતા માટે અપડેટ કરેલા પ્રોટોકોલની નકલ મોકલી દીધી છે. આ અંગે માર્ગદર્શન દસ્તાવેજ આરોગ્ય મંત્રાલયની વેબસાઇટ પર ઉપલબ્ધ કરાવવામાં આવે છે જે આ લિંક પરથી મેળવી શકા છે:
https://www.mohfw.gov.in/pdf/ClinicalManagementProtocolforCOVID19dated27062020.pdf
તબીબી વ્યવસ્થાપન પ્રોટોકોલને છેલ્લે 13 જૂન 2020ના રોજ અપડેટ કરવામાં આવ્યા હતા.
GP/DS
(
રેલવે મંત્રાલય
ભારતીય રેલવેએ 139 હેલ્પલાઇન નંબર પર મૃત વ્યક્તિઓના પરિવાર/મિત્રો/સંબંધીઓ અને ઓડિશામાં દુ:ખદ અકસ્માતમાં ફસાયેલા મુસાફરોની સુવિધા માટે વિશેષ વ્યવસ્થા કરી
રેલવેએ વરિષ્ઠ અધિકારીઓને 139 ફોન કોલ્સ 24x7 હાજરી આપવા માટે નિયુક્ત કર્યા
રેલવે હેલ્પલાઈન 139નો ઉદ્દેશ્ય આ કપરા સમયમાં પીડિત મુસાફરો અને તેમના સગાંઓને સાચી અને સંતોષકારક માહિતી આપવાનો છે
ભારતીય રેલવેએ ઓડિશામાં દુ:ખદ ટ્રેન અકસ્માતમાં ફસાયેલા મૃત વ્યક્તિઓના પરિવાર/મિત્રો/સંબંધીઓ અને મુસાફરોની સુવિધા માટે હેલ્પલાઇન નંબર 139 પર વિશેષ વ્યવસ્થા કરી છે. વરિષ્ઠ અધિકારીઓની એક ટીમ 24X7 હેલ્પલાઇનનું સંચાલન કરી રહી છે અને ઝોનલ રેલવે અને રાજ્ય સરકાર સાથે સંકલન કર્યા પછી કૉલ કરનારને તમામ સંબંધિત વિગતો પ્રદાન કરશે. આ સેવા અવિરત ચાલુ રહેશે અને રેલવે મંત્રી દ્વારા જાહેર કરાયેલ ઉન્નત એક્સ-ગ્રેશિયાના તાત્કાલિક વિતરણની ખાતરી કરશે: જેમાંમૃત્યુના કિસ્સામાં રૂ. 10 લાખ; ગંભીર ઇજાઓ માટે રૂ. 2 લાખ અને નાની ઇજાઓ માટે રૂ. 50,000ની સહાય જાહેર કરાઈ છે.
રેલવે હેલ્પલાઈન 139નો ઉદ્દેશ્ય આ કપરા સમયમાં મદદરૂપ થવાનો અને પીડિત મુસાફરો અને તેમના સગાઓને સાચી અને સંતોષકારક માહિતી આપવાનો છે.
અત્યાર સુધીમાં રેલવેએ રૂ. 285 કેસોમાં 3.22 કરોડ એક્સ-ગ્રેશિયા . ભારતીય રેલવે 7 સ્થાનો  પર એક્સ-ગ્રેશિયા રકમ ચૂકવી રહી છે.
YP/GP/JD
(Visitor Counter : 114
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 219.21 કરોડને પાર
12-14 વર્ષની વય જૂથ માટે 4.11 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 26,583
છેલ્લા 24 કલાકમાં 2,678 દૈનિક નવા કેસ નોંધાયા
સાજા થવાનો દર હાલમાં 98.76%
સાપ્તાહિક પોઝિટિવિટી દર 1.07%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 219.21 Cr
 ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.11 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10415300
|
|
બીજો ડોઝ
|
|
10119883
|
|
સાવચેતી ડોઝ
|
|
7052667
|
|
FLWs
|
|
પ્રથમ ડોઝ
|
|
18436999
|
|
બીજો ડોઝ
|
|
17718299
|
|
સાવચેતી ડોઝ
|
|
13708221
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
41119125
|
|
બીજો ડોઝ
|
|
32057550
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
61978379
|
|
બીજો ડોઝ
|
|
53214174
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
561361918
|
|
બીજો ડોઝ
|
|
516099894
|
|
સાવચેતી ડોઝ
|
|
98865720
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
204041587
|
|
બીજો ડોઝ
|
|
197032110
|
|
સાવચેતી ડોઝ
|
|
50044658
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127676571
|
|
બીજો ડોઝ
|
|
123189466
|
|
સાવચેતી ડોઝ
|
|
48000723
|
|
સાવચેતી ડોઝ
|
|
21,76,71,989
|
|
કુલ
|
|
2,19,21,33,244
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 26,583 થયો છે. દેશના કુલ પોઝિટિવ કેસના 0.06% સક્રિય કેસ છે.
પરિણામે, ભારતનો રિકવરી રેટ 98.76% છે. છેલ્લા 24 કલાકમાં 2,594 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,40,68,557 છે.
છેલ્લા 24 કલાકમાં 2,678 નવા કેસ નોંધાયા છે.
છેલ્લા 24 કલાકમાં કુલ 2,37,952 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 89.81 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.07% છે અને દૈનિક સકારાત્મકતા દર 1.13% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 136
નાણા મંત્રાલય
IA&AD ઇન્ટર-ઝોન ટેબલ ટેનિસ ટુર્નામેન્ટ 2022-23નું અમદાવાદમાં આયોજન
ટૂર્નામેન્ટમાં 17 રાજ્યોના 19 સ્થળોએથી 100થી વધુ ખેલાડીઓ અને આઠ અધિકારીઓ ભાગ લઈ રહ્યા છે
ભારતીય ઓડિટ અને એકાઉન્ટ્સ વિભાગ  ઇન્ટર-ઝોન ટેબલ ટેનિસ ટુર્નામેન્ટ 2022-23 , 9મી જાન્યુઆરી, 2023ના રોજ અમદાવાદમાં શરૂ કરવામાં આવી છે. આ ટુર્નામેન્ટનું આયોજન લિટરરી એન્ડ રિક્રિએશન ક્લબ, ઓફિસ ઓફ એકાઉન્ટન્ટ જનરલ  ગુજરાત દ્વારા ઓડિટ ભવન, અમદાવાદ ખાતે ટોપસ્પીન એકેડમી, દેવઆર્ક મોલ, એસજી હાઇવે, અમદાવાદ ખાતે કરવામાં આવી રહ્યું છે.
ટૂર્નામેન્ટમાં 17 રાજ્યોના 19 સ્થળોએથી 100થી વધુ ખેલાડીઓ અને આઠ અધિકારીઓ ભાગ લઈ રહ્યા છે. આ ટુર્નામેન્ટ સમગ્ર ભારતીય ઓડિટ અને એકાઉન્ટ્સ વિભાગના ખેલાડીઓના પૂલમાંથી શ્રેષ્ઠ દેખાવ લાવશે તેવી અપેક્ષા છે. આ ખેલાડીઓએ IA&AD ના વિવિધ ઝોનમાં ઝોનલ રાઉન્ડમાં જીત્યા બાદ તેમની સહભાગિતા સુનિશ્ચિત કરી છે. આ ઇવેન્ટમાં યુવા અને ગતિશીલ ખેલાડીઓના વિશાળ પૂલ વચ્ચે રસપ્રદ સ્પર્ધાઓનું પ્રદર્શન થવાની અપેક્ષા છે, જેમાંથી ઘણાને રાષ્ટ્રીય સ્તરે અનુભવ થયો છે. ટૂર્નામેન્ટની ફાઈનલ 11મી જાન્યુઆરીએ રમાશે.
આ ટુર્નામેન્ટનું ઉદ્ઘાટન શ્રી સૌરવ કુમાર જયપુરીયાર, IA&AS, ડાયરેક્ટર જનરલ ઓફ ઓડિટ , અમદાવાદ અને શ્રી વિજય એન. કોઠારી, એકાઉન્ટન્ટ જનરલ  અમદાવાદ દ્વારા કરવામાં આવ્યું હતું.
ઉદઘાટન પ્રસંગે શ્રી જયપુરીયારે ખેલાડીઓને પ્રોત્સાહિત કરતા જણાવ્યું હતું કે જીતવું જેટલું હારવું તેટલું જ જરૂરી છે અને રમતગમત આપણને હારવાની સાથે સાથે જીતવાનું પણ શીખવે છે. તેમણે તમામ સહભાગીઓને તેમની શુભેચ્છાઓ પાઠવી.
શ્રી કોઠારીએ ખેલાડીઓનું સ્વાગત કર્યું અને કહ્યું કે હવામાન સારું છે અને ઉત્તરાયણનો તહેવાર નજીક છે ત્યારે તેઓ યોગ્ય સમયે અમદાવાદ આવ્યા છે. તેમણે ખેલાડીઓને સમય કાઢીને પ્રવર્તમાન ખુશનુમા વાતાવરણમાં શહેરની મુલાકાત લેવાનું સૂચન કર્યું હતું.
YP/GP/JD
(Visitor Counter : 129
પ્રધાનમંત્રીનું કાર્યાલય
પ્રધાનમંત્રીએ ભારતના પહેલા ચીફ ઓફ ડિફેન્સ સ્ટાફના રૂપમાં કાર્યભાર સંભાળવા પર જનરલ બિપિન રાવતને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ જનરલ બિપિન રાવતને ભારતના પહેલા ચીફ ઓફ ડિફેન્સ સ્ટાફના રૂપમાં કાર્યભાર સંભાળવા પર શુભેચ્છા પાઠવી છે.
પ્રધાનમંત્રીએ કહ્યું કે “ મને આનંદ છે કેમકે આપણને નવા વર્ષમાં અને નવા દશકની શરૂઆતમાં ભારતને જનરલ બિપિન રાવતના રૂપમાં પહેલા ચીફ ઓફ ડિફેન્સ સ્ટાફ મળ્યા છે. હું તેમને અભિનંદન અને આ જવાબદારી માટે શુભેચ્છા પાઠવું છું. તેઓ એક ઉત્કૃષ્ટ અધિકારી છે, જેમણે ઉત્સાહપૂર્વકભારતની સેવા કરી છે.”
જેમ કે પહેલા સીડીએસે કાર્યભાર સંભાળ્યો છે, હું તે દરેકને શ્રદ્ધાંજલિ પાઠવું છું જેમણે આપણા રાષ્ટ્ર માટે પોતાની સેવા આપી છે. હું કારગિલમાં લડેલા બહાદૂર સૈનિકોને યાદ કરું છું, જે પછી આપણી સેનામાં સુધાર પર ઘણી ચર્ચાઓ શરૂ થઈ, જેનાથી આજે આપણે ઐતિહાસિક વિકાસ કર્યો છે.
15 ઓગસ્ટ, 2019ના રોજ લાલ કિલ્લાની પ્રાચીરથી મેં જાહેરાત કરી હતી કે ભારતનાં એક ચીફ ઓફ ડિફેન્સ સ્ટાફ હશે. આ સંસ્થા આપણા સૈન્ય દળોને આધુનિકીકરણની મહત્વપૂર્ણ જવાબદારી સંભાળે છે. તે 1.3 અબજ ભારતીયની આશાઓ અને આકાંક્ષાઓને પૂર્ણ કરે છે.”
પ્રધાનમંત્રીએ કહ્યું કે “ સૈન્ય વિશેષજ્ઞ અને સીડીએસના પદના સંસ્થાગતકરણની સાથે સૈન્ય બાબતોના નિર્માણમાં એક મહત્વપૂર્ણ અને વ્યાપક સુધાર થશે જે આધુનિક યુદ્ધના બદલાતા પડકારોનો સામનો કરવામાં આપણા દેશને સહાય કરશે.”
NP/DK/GP
(Visitor Counter : 167